open-index/open-wikipedia-markdown huggingface dataset:
Heroes (שיר של שיינדאון)

"**Heroes**" (בעברית: "**גיבורים**") הוא הסינגל השלישי מתוך האלבום *[[Us and Them (אלבום של שיינדאון)|Us and Them]]*, אלבומה השני של להקת הרוק האמריקאית שיינדאון. השיר הגיע למקום הרביעי במצעד הרוק המיינסטרימי ובמצעד הרוק הפעיל של מגזין הבילבורד, ולמקום ה-28 במצעד הרוק האלטרנטיבי של המגזין.

את השיר כתבו ברנט סמית וג'סין טוד, סולן וגיטריסט הלהקה, יחד עם המלחין והמפיק המוזיקלי, טוני בטאליה.

## מצעדים ודירוגים

## קישורים חיצוניים

## הערות שוליים

קטגוריה:שירי 2005
קטגוריה:סינגלים מ-2006
קטגוריה:שירי שיינדאון
קטגוריה:שירים באנגלית
קטגוריה:שירים על גיבורי-על
קטגוריה:שירי מטאל
קטגוריה:סינגלים בהוצאת אטלנטיק רקורדס
בית העלמין באיקובה

**בית העלמין באיקובה** (באוקראינית: ** Байкове кладовище**) הוא בית קברות בקייב, מהעתיקים והיוקרתיים בעיר. שטחו הוא 72.47 דונם. הוא ממוקם ברובע הולוסייב.

בית העלמין נפתח בשנת 1834 וכלל חלקות נפרדות לקבורה של קתולים ולותרנים. בהמשך של אותה שנה נפתחה חלקה שלישית לקבורה של 
אורתודוקסים. לכל חלקה נבנתה כנסייה. בשנות ה-80 של המאה ה-19 שטח בית העלמין הורחב. בחלק הישן קיימות מספר קריפטות לקבורה שמפחתית. קריפטות אלו נוצלו בתקופת מלחמת העולם השנייה להסתרת אנשים.

בתקופה הסובייטית בעקבות היוקרה של בית העלמין בוצע גם קבורה של יהודים בולטים דוגמת דוד פרדמן

בשנת 1975 נבנה מתקן לשרפת גווייה ומשנת 1983 פועל קולומבריום.

## גלריית קברים

Леся Украинка Байково кладбище.jpg|לסיה אוקראינקה
Mykola-lysenko-grave.jpg|מיקולה ליסנקו
Могила Грушевського М. С., українського історика, першого голови Української Центральної Ради Байкове.JPG|מיכאילו הרושבסקי
Авиаконструктора О.К. Антонова могила.jpg|אולג אנטונוב
File:Могила письменника О. Є. Корнійчука DSC 0283.jpg|אלכסנדר קורנייצ'וק


Могила Лобановського В.В. головного тренера збірної України з футболу.JPG|ולרי לובנובסקי
Фото пам'ятника Каденюка.jpg|לאוניד קדניוק
Щербицький.jpg|ולדימיר שצ'רביצקי


## גלריה

קובץ:Байково кладбище Вознесенская церковь.jpg|כנסיית העלייה לשמים
קובץ:Байково кладбище Лютеранские ворота.jpg|שער בית העלמין הלותרני
קובץ:Байково кладбище крематорий.jpg|קרמטוריום


## קישורים חיצוניים

* תיאור בית העלמין
* תרשים בית העלמין ורשימת מצבות

*
קטגוריה:קייב
קטגוריה:אירופה: בתי קברות
בלה דיאושי

**בלה דיאושי** (במקור **נוסבאום**, בהונגרית: **Diósy Béla**; נאג'ווארד, 30 בינואר 1863 – בודפשט, 19 באפריל 1930) היה מבקר מוזיקה יהודי-הונגרי, בין החשובים בהונגריה בתקופתו, סופר, עיתונאי, פרופסור באקדמיה למוזיקה.

## ביוגרפיה
בלה דיאושי נולד במשפחה יהודי כבנם של איגנץ דיאושי (נוסבאום), צייר שלטים ושל אנטוניה זוננפלד. הוא למד באוניברסיטת וינה, שם קיבל תואר דוקטור במשפטים וסיים גם את הקונסרבטוריון למוזיקה. הוא החל את הקריירה שלו עם מאמרים בעיתונים ובסיפורים קצרים. משנת 1888 הפך למבקר תיאטרון ומוזיקה בעיתון Neues Pester Journal ולאחר מכן היה עמית בעיתון Politisches Volksblatt. מ-1921 עבד ב"ידיעות פשט" (Pesti Hírlap). הוא היה חבר מערכת בכמה עיתונים, כתבי עת ולקסיקונים מקומיים וזרים במשך תקופה ארוכה. הוא תרגם מספר רומנים הונגריים ומחזות לגרמנית. ב-1896 ניהל משא ומתן עם גוסטב מאהלר מטעם הרוזן גזה זיצ'י (סופר הונגרי, מחזאי, מלחין, מנצח בעל יד אחת, יועץ סתר פנימי לקיסר, יועץ חצר מלוכתי, חבר הבית העליון ההונגרי) לחזרתו של מאהלר לבודפשט. הוא היה מרצה באקדמיה הלאומית למוזיקה משנת 1915 ופרופסור באקדמיה למוזיקה ע"ש פרנץ ליסט מ-1924. דיאושי היה שותף לחיבור של טיוטת הרפורמה של אקדמיה הלאומית למוזיקה בשנת 1919. דיאושי כתב גם שירים, סיפורים קצרים וקומדיה. הוא ערך את Ungarischer Künstler Almanac. משנת 1927 זכרונותיו הופיעו במספר המשכים בבעיתון "ידיעות פשט" (Pesti Hírlap) בשם "מזכרונותיו של מבקר זקן". בלה דיאושי הובא למנוחות בבית הקברות היהודי ברחוב קוזמה בבודפשט.

## משפחתו
אשתו הייתה ברטה הנדל (1869–1927) זמרת אופרה (מצו-סופרן) ובתו הייתה אדית דיאושי הייתה גם כן זמרת אופרה. ב-28 ביוני 1893 נשא לאישה את אשתו בבית הכנסת הגדול של בודפשט ברחוב דוהאני.

## כתביו (מבחר)
* פלוגסנד (סיפורים, 1892)
* Die Visitkarte (קומדיה, 1909)
* Der billige Roman (הומורסקה, 1909)
* מזיכרונותיו של מבקר זקן (סדרת מאמרים גדולהמ-1927 עד 1929) קטעים:
** מאמר מבוא
** גזה זיצ'י וגוסטב מאהלר
** מאהלר וברהמס
** ארתור ניקיש
** זמרים
** הגאוות וסלבריטאים ישנים של בית האופרה של בודפשט
** מי שלא אוהב יין, נשים, שירים
** אמנים אורחים של בית האופרה
** הקהל של בית האופרה
** גילויו של יאן קובליק
** דיאושי כמוזיקאי קבצן
** בכורות של אופרות איטלקיות

## לקריאה נוספת
* Magyar életrajzi lexikon (לקסיקון ביוגרפי הונגרי. עורכת ראשית אגנש קניירש. 1967)
* ספר המוזיקה ההונגרית. עורך אימרה מולנר. בודפשט, אדן הוואש, 1936.
* Magyar színművészeti lexikon: A magyar színjátszás és drámairodalom enciklopédiája. (לקסיקון אמנות הבמה ההונגרי: האנציקלופדיה של המחזאות והדרמה ההונגרית. עורך אלדאר שופפלין. כרך א' (Endre Aágh - Faust). בודפשט: איגוד השחקנים הלאומי ומכון הפנסיה.
* לקסיקון יהודי הונגרי. 1929. עורך פטר אויווארי. בלה דיאושי
* ד"ר בלה דיאושי (20 באפריל 1930) Pesti Hírlap, כרך 52, מספר 90, עמ' 4 גישה מקוונת
* ↑ GMB 1996 : 

## קישורים חיצוניים
* בלה דיאושי ביוגרפיה באתר Arcanum
* בלה דיאושי באתר PEOPLE
* Ungarischer Künstler Almanach ממחבריו ד"ר פרופסור בלה דיאושי
* בלה דיאושי באתר GENI

## הערות שוליים

קטגוריה:משפטנים יהודים הונגרים
קטגוריה:עיתונאים יהודים הונגרים
קטגוריה:מורים למוזיקה יהודים
קטגוריה:מורים למוזיקה בהונגריה
קטגוריה:סופרים יהודים הונגרים
קטגוריה:מבקרי מוזיקה יהודים הונגרים
קטגוריה:מתרגמים יהודים הונגרים
קטגוריה:בעלי תואר דוקטור מאוניברסיטת וינה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1863
קטגוריה:הונגרים שנפטרו ב-1930
Arrebatá

"**Arrebatá**" (בעברית: "**לַחטוֹף**") הוא סינגל שהוקלט על ידי זמרת הרגאטון הדומיניקנית נאטי נטשה, מתוך אלבום האולפן השני שלה, *[[Nattividad]]*. השיר יצא לאור ב-9 בדצמבר 2021, על ידי חברות התקליטים סוני מיוזיק לטין ופינה רקורדס, כסינגל העשירי והאחרון מתוך האלבום.

לאחר יציאתו של השיר, הוא זכה לביקורות חיוביות מטעם מבקרי המוזיקה.

## רקע וכתיבה
השיר נכתב על ידי נאטי נטשה, רפאל פינה, סקיי רומפיינדו, טאיקו, סי. טנגנה ואליז והופק על ידי סקיי רומפיינדו וטאיקו. לפני יציאתו כסינגל רשמי מ-*[[Nattividad]]* תיפקד השיר כרצועה ה-12 באלבום. מספר חודשים לאחר יציאתו ביחד עם שאר שירי האלבום, הוחלט להוציא את כסינגל העשירי והאחרון.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-1.5 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של נאטי נטשה ב-10 בדצמבר 2021, בשידור חי. הקליפ מציג בתחילתו את שמה של חברת התקליטים פינה רקורדס ובהמשך את נטשה כשהיא מעופפת בשמים (אפקטים שנעשו באמצעות שימוש במסך כחול). לאורכו של הקליפ, מבצעת נטשה תנועות ריקוד שונות.

נכון למאי 2022, מונה הצפיות של הקליפ עומד על למעלה מ-15 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי נאטי נטשה
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת פינה רקורדס
בנטלי מולינר בקאלאר

**בנטלי מולינר בקאלאר** (באנגלית: **Bentley Mulliner Bacalar**) היא מכונית-על במרכב רודסטר, בעלת שני מקומות ישיבה, שיוצרה בייצור מוגבל (12 יחידות) על ידי מולינר הסדנה לרכבים מיוחדים של בנטלי בשנת 2020. היא נחשפה ב-3 במרץ 2020. יוצרה ממנה 12 עותקים בלבד אשר נמכרו מראש לפני החשיפה במחיר של 1.96 מיליון דולר. היא קרויה על שם אגם קאלאר שבמקסיקו ומבוססת על הבנטלי קונטיננטל GT ספיידר.

## עיצוב
העיצוב החיצוני מרהיב, אגרסיבי וספורטיבי ומשלב אלמנטים רבים מהקונטיננטל GT, פנים המכונית הולך יותר לצד היוקרתי אך עדיין משלב עיצוב ספרטיבי, הדגם עשוי ברובו מחומרים קלי משקל כגון: קרבון, סיבי פחמן, בד ועור.

## מפרט טכני
היא כוללת מנוע בנזין W12 צילינדרים בנפח 6.0 ליטר טווין-טורבו המספק 650 כ"ס ומומנט מרבי של 91.7 קג"מ. תיבת הילוכים אוטומטית בעלת שמונה הילוכים. נתון התאוצה מ-0 ל-100 קמ"ש עומד על 3.5 שניות ומהירות מרבית של 322 קמ"ש.

## גלריה

קובץ:Bacalar Mulliner.jpg|מבט קדמי
קובץ:Bentley Mulliner Bacalar Rear.jpg|מבט אחורי
קובץ:Bentley Mulliner Bacalar Interior.jpg|פנים


## קישורים חיצוניים

## הערות שוליים

מולינר בקאלאר
קטגוריה:מכוניות על
קטגוריה:מכוניות ברקטה
קטגוריה:כלי רכב המורכבים בבריטניה
קטגוריה:דגמי מכוניות שהושקו ב-2020
ראיין קופר

**ראיין קופר** (באנגלית: **Ryan Cooper**; נולד ב-3 באפריל 1986) הוא שחקן ודוגמן אוסטרלי.

## ביוגרפיה
ריאן קופר נולד בפורט מורסבי, בירת פפואה גינאה החדשה, בשנת 1986, שם עבד אביו, שנולד באוסטרליה, כמיסיונר. לאחר שלמד בתיכון באוקלנד, ניו זילנד, קופר היה לוחם טאקוונדו מקצועי וזכה בשני טורנירים. הוא עבד כנגר שש שנים ועבר לניו יורק ב-2008, שם הופיע בקמפיין לג'ינס של דונה קארן.

## קריירה
בשנת 2013, ביצע הופעתו הראשונה בקולנוע כניצב בסרט הקולנוע "גטסבי הגדול". באותה שנה החל לשחק ולגלם את ברוס האנטר באופרת הסבון "לחיות את החיים". שנה לאחר מכן שיחק בסרט האימה "ג'וליה".

בשנת 2015, גילם את ג'ייק בולין בסדרת הטלוויזיה קצרת הימים "איי קנדי" ששודרה ברשת MTV. באותה שנה שיחק בסרט הקולנוע "Digital Physics".

בשנת 2016 שיחק בסדרת הרשת "Heirloom".

בשנת 2017 הוא הופיע בסרט הקומדיה השחורה "לילה קשוח", בו גילם את ג'יי, חשפן שמת בעיצומה של מסיבת רווקות. באותה שנה שיחק בין התפקידים הראשיים בעונה השנייה של סדרת הטלוויזיה "Day 5" את איידן.

בשנת 2019 שיחק בפרק בסדרת הטלוויזיה "שוטרים בדם". באותה שנה שיחק בתפקיד ראשי בסרט הטלוויזיה "Christmas a la Mode". שנה לאחר מכן שיחק בתפקיד ראשי בסרט הטלוויזיה "Christmas on Ice".

בשנת 2021 שיחק בסרט הטלוויזיה "His Killer Fan". באותה שנה ביצע הופעות אורח בסדרות הטלוויזיה "פשוט ככה" ו"בול".

בשנת 2024 גילם את איי ג'יי בסרט הדרמה "I'll Be There". שיחק גם בפרק של הסדרה "אלזבת'" מבית CBS המהווה סדרת בת של "האישה הטובה".

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקני קולנוע וטלוויזיה אוסטרלים
קטגוריה:דוגמנים אוסטרלים
קטגוריה:אוסטרלים שנולדו ב-1986
רוברט פרה

**רוברט ג'יי פרה** (באנגלית: **Robert J. Pera**; נולד ב-10 במרץ 1978) הוא יזם ואיש עסקים אמריקאי. המייסד של חברת טכנולוגיית התקשורת "Ubiquiti Networks" ובעליה של קבוצת ה-NBA ממפיס גריזליס.

בגיל 36, זכה במקום ברשימת עשרת המיליארדרים הצעירים ביותר של פורבס.

## ביוגרפיה
פרה הקים את חברת שירותי המחשב הראשונה שלו בזמן שלמד בתיכון, והחברה סיפקה שירותי רשת ומסד נתונים לעסקים מקומיים. הוא שיחק גם בקבוצת הכדורסל של התיכון, אך נאלץ לפרוש בשל בעיות לבביות.

הוא למד לתואר ראשון ושני בהנדסת חשמל ולתואר ראשון בשפה היפנית באוניברסיטת קליפורניה בסן דייגו, ואף היה באחוות הסטודנטים פי בטא קפא. במהלך לימודיו הוא התמקד בתקשורת אלקטרונית וביצירת מעגלים.

לאחר לימודיו החל לעבוד באפל, והועסק בהתאמת הפליטות האלקטרומגנטיות של מכשירי ה-Wi-Fi לעמידה בתקני רשות התקשורת הפדרלית. במהלך עבודתו הבחין כי באמצעות התאמות נכונות ניתן להגדיל את טווח האותות של המכשירים בעשרות קילומטרים, אך כשהבוסים שלו באפל התעלמו מהרעיון שלו, פרה החליט לבנות מודול Wi-Fi בעלות נמוכה ובעל ביצועים גבוהים משלו.

בתחילת 2005 השקיע 30,000 דולרים מכספו האישי ונטל הלוואות על מנת להקים את חברת Ubiquiti Networks, העוסקת באספקת רשת למקומות שבהם אין תשתיות אינטרנט ראויות.

ב-25 באוקטובר 2012 רכש את קבוצת הכדורסל ממפיס גריזליס מה-NBA. הקבוצה הגיעה ברציפות לפלייאוף במהלך חמש העונות הראשונות של כהונתו כבעלים. בשנה הראשונה לבעלותו של פרה, הגריזליס ניצחו 56 משחקים, שיא מועדון, והופיעו לראשונה אי פעם בגמר המערב. במהלך השנתיים הראשונות לכהונתו הקבוצה ניצחה ביותר משחקי פלייאוף מאשר במהלך 17 העונות הקודמות של הקבוצה ב-NBA.

פרה מחזיק בקרן גריזליס, ארגון צדקה לספורט הפועל בממפיס.

## קישורים חיצוניים

## הערות שוליים

קטגוריה:בוגרי אוניברסיטת קליפורניה בסן דייגו
קטגוריה:בעלי קבוצות כדורסל ב-NBA
קטגוריה:מיליארדרים אמריקאים
קטגוריה:עובדי אפל
קטגוריה:יזמים אמריקאים
קטגוריה:אנשי עסקים אמריקאים
קטגוריה:אמריקאים שנולדו ב-1978
קורט ויגלט

**קורט ויגלט** (בגרמנית: **Kurt Weigelt**; 5 ביוני 1884 בברלין – 5 באוגוסט 1968 בהמבורג) היה מנהל עסקים גרמני של לופטהנזה ודויטשה בנק, ופושע מלחמה נאצי שנידון לשנתיים מאסר על היותו חבר-פטרון של SS.
## ביוגרפיה
מאז מלחמת העולם הראשונה, ויגלט היה בהנהלת דויטשה בנק והפך לסגן דירקטור ב-1922. הוא היה מעורב גם בתעופה מסחרית, והיה גורם מרכזי בהקמת דויטשה לופט הנזה על ידי מיזוג של כמה חברות תעופה גרמניות קיימות.

מ-1934 ויגלט היה חבר-פטרון SS (מונח: Förderndes Mitglied der SS) ותמך כלכלית ב-SS. הוא עמד בראש ה-*der Reichsgruppe Deutscher Kolonialwirtschaftlicher Unternehmungen* (קבוצת הרייך של מפעלים כלכליים קולוניאליים גרמניים) הנאצית מאז הקמתה ב-1936. משנת 1937 היה חבר במפלגה הנאצית.

ויגלט היה רשמית ראש המחלקה הכלכלית של המשרד למדיניות קולוניאלית של המפלגה הנאצית. באופן לא רשמי, ווייגלט נחשב ל"שר הסודי של המושבות". הוא הכין את התזכיר "Wirtschaftspolitische Denkschrift des Kolonialpolitischen Amtes der NSDAP" (תזכיר מדיניות כלכלית של המשרד הפוליטי הקולוניאלי של ה-NSDAP) עם תוכניות לבזיזת אפריקה. המלומד ורנר אוסטורף מתאר את תוכניותיו הקולוניאליות של ויגלט כעבודה בכפייה ויישוב במחנות.

לאחר תום מלחמת העולם השנייה, הוא הוכנס לרשימה של 42 אנשים מהתעשייה שהיו מבוקשים כפושעי מלחמה. הוא נעצר ונידון לשנתיים מאסר וקנס של 50,000 רייכסמארק.

בשל תפקידו בממשל הנאצי ופשעי מלחמה, דויטשה בנק לא יכלו להעסיקו ישירות לאחר המלחמה, אולם הוא קיבל תפקיד מפתח בהקמתה מחדש של לופטהנזה, הפיכתו ליו"ר, שעמה היה לבנק קשר עסקי הדוק. ויגלט היה יו"ר מועצת הפיקוח של לופטהנזה מאז הקמתה מחדש ב-1953 (כ-Luftag, שמו שונה ל-Lufthansa ב-1954) ועד 1960, וכיהן כנשיא כבוד של לופטהנזה עד מותו ב-1968.

## הערות שוליים

קטגוריה:בנקאים גרמנים
קטגוריה:עובדי לופטהנזה
קטגוריה:פושעי מלחמה נאצים
קטגוריה:מנכ"לים גרמנים
קטגוריה:גרמנים שנולדו ב-1884
קטגוריה:גרמנים שנפטרו ב-1968
נונאטאק באטלמנטס

**נונאטאק באטלמנטס** (באנגלית: **Battlements Nunatak**) הוא נונאטאק גדול באזור ארץ אואטס שבאנטארקטיקה.

נונאטאק באטלמנטס ממוקם בסמוך לראשו של קרחון מוסון.

נונאטאק באטלמנטס ממוקם 11 קילומטרים צפונית-מערבית מגבעות אלאן.

הנונאטאק, על פי רוב, אינו מכוסה קרח. לנונאטאק מספר פסגות קטנות, היוצאות בקו ישר לכיוון מערב מהפסגה הראשית של הנונאטאק.

## היסטוריה
### גילוי הנונאטאק

הנונאטאק התגלה על ידי משלחת החקר הניו זילנדית (New Zealand party) (אשר חקרה את האזור בעונת המחקר (הקיץ האנטארקטי) שבשנים 1957 – 1958), משלחת שהייתה חלק מהמשלחת הטראנס-אנטארקטית של חבר העמים הבריטי.

### מקור השם

שמו של הנונאטאק ניתן לו על ידי המשלחת הניו זילנדית.

שמו תיאורי: פסגות הנונאטאק תלולות, ומזכירות ביצורים או חומות.

המילה "באטלמנטס" באנגלית משמעה ביצורים.

## קישורים חיצוניים
* נונאטאק באטלמנטס באתר הסקר הגאולוגי של ארצות הברית

## הערות שוליים

באטלמנטס
חיים קצבי

הרב **חיים קצבי** (ה'תקמ"ז, 1787 – ה'תרכ"ז, 1867) היה דיין בעיר תלמסאן שבאלג'יריה, ובהמשך שימש כאב בית הדין ורבה של אוראן, וראש ישיבת 'אהלי יעקב' בעיר. חיבר את הספר 'צרור החיים' על מסכתות הש"ס.

## קורות חייו
נולד בשנת ה'תקמ"ז לאביו ר' יהודה. יש חוקרים שמעריכים שרבי חיים נולד במרוקו, ובהמשך עבר לתלמסאן ושם למד אצל רבי ישועה צולטאן ואצל רבי נתן ג'ייאן. לעיתים, נהג לצום שלשה ימים רצופים מבלי שיפגע בלימודו. כמו כן עסק בענייני צדקה ומעשה חסד, וגידל יתום בביתו.

### רבנותו
לא יאוחר משנת ה'תקע"ה שימש כדיין בתלמסאן, לצד רבו רבי נתן ג'ייאן. לא יאוחר משנת ה'תקפ"ו שימש כאב בית הדין תלמסאן. לפני שנת ה'ת"ר, בעקבות המצב הקשה ששרר בעיר, ברח לעיר אוראן הסמוכה, בה שימש כראש ישיבת "אהלי יעקב", וכדיין בעיר. מאוחר יותר שימש כאב בית הדין לצד חברי בית דינו רבי עמרם צ'רמון, רבי יעקב אלמדיוני ורבי יהודה בן יצו. שימש בתפקיד עד פטירתו בשנת התרכ"ז.

נשמרו פסקים אחדים מתקופת דיינותו באוראן. לעיתים בתשובותיו חתם את שמו: 'החק"ה י"ץ' - הצעיר חיים קצבי ישמרהו צורו.

רבי חיים היה ביחסי ידידות ותכתובת הלכתית עם הרב יצחק הלוי בן סוסאן, הרב אברהם אנקווה, הרב פארוז קרסינטי, ועם חכמים נוספים.

## ספריו
* **<nowiki/>'צרור החיים**' מכיל חידושים ובירורים על מסכתות הש"ס, רמב"ם, שולחן ערוך ועוד. בסופו מובא נספח ספרו "תוצאות חיים", המכיל דרושים וביאורים על פירוש רש"י והרא"ם. נדפס בליוורנו בשנת ה'תרכ"ח בדפוס אליהו בן אמוזג. הספר נחתם בשנת ה'תקס"ז בהיותו בן עשרים.
* **<nowiki/>'פרפראות לחכמה**' על התורה. נדפס בשנת ה'תרכ"ט, כשנתיים לאחר פטירתו, גם כן בליוורנו.
* **פסקי דין** - נדפסו בספר 'כתבי וחכמי תלמסאן', על ידי הרב אברהם הלל - ירושלים תש"ע.

## משפחתו
לרב חיים קצבי היו שש בנות שנישאו לשישה רבנים שסייעו לו בהוצאת ספרו:
* רבי משה שוראקי
* רבי יצחק שוקרון
* רבי סעדיה לחאייך
* רבי יעקב הכהן
* רבי פינחס אדהאן
* רבי משה אדאהן
נכדו היה רבי חיים בלייח.

## הערות שוליים

קטגוריה:אלג'יר: רבנים
קטגוריה:תלמסאן: רבנים
קטגוריה:אוראן: רבנים
קטגוריה:ילידי 1787
קטגוריה:נפטרים ב-1867
מתיו גלייב

**מתיו גלייב** (באנגלית: **Matthew Glave**; נולד ב-19 באוגוסט 1963) הוא שחקן אמריקאי. ידוע בעיקר בשל תפקידיו הרבים בקולנוע ובטלוויזיה, בין היתר "זמר החתונות", "ER", "סטארגייט SG-1" ונוספים. מאז 2019 הוא מגלם את אוסקר האצ'ינסון בסדרת הטלוויזיה "הטירון" של ABC.

## ראשית חייו
גלייב נולד ב-19 באוגוסט 1963, בסגינו, מישיגן. הוא למד באוניברסיטת אוהיו.

## קריירה
גלייב הופיע במספר סדרות טלוויזיה, כולל תפקידים משניים בתור סגן באד סקיטר בסדרה "סודות העיר" , ד"ר דייל הדסון בדרמת הרפואית "ER", קולונל פול אמרסון בסדרה "סטארגייט SG-1" וסגן קולונל אוון קונורס בסדרת הדרמה "נשות קבע" .

שיחק בתפקיד אורח בשני פרקים בסדרה "מכושפות" בתור קרטיס ויליאמסון.

הוא גילם את בנינגטון קוטוול בסרט "חופשה בחיתולים" משנת 1994.  בשנת 1997 הופיע גלייב לצד גרג הנרי ופרדריק קופין במחזהו של קווינסי לונג, "The Joy of Going Somewhere Definite" בכנס מארק טייפר.

הוא הופיע בין היתר בסדרות "חופשי על הבר", "NYPD Blue", "תיקים באפלה", "ויל וגרייס", "ניקיטה", "CSI" ו"הטירון". גילם את הבחור המתעלל גלן גוליה לצד דרו ברימור ואדם סנדלר בסרט "זמר החתונות" משנת 1998.

גילם את האח של מארק וולברג בסרט "רוק סטאר" משנת 2000.הוא גם גילם את בריק דייוויס האנטגוניסט בסרט הקומדיה "קורקי רומנו" משנת 2001.

בשנת 2014 גלייב הופיע גם בסדרת הטלוויזיה המחודשת "הוואי חמש-אפס" בתפקיד ג'וליאן לינץ'.

בשנת 2011 גילם את ד"ר אולסון בסרט "זאק וקודי החיים היפים על הסיפון" של ערוץ דיסני. הוא גם שיחק את וויין בסדרה "קוראים לי ארל".

בספטמבר 2011 הופיע בפרק השני של סדרת הדרמה של ABC, "נקמה", כביל הרמון, מנהל קרן גידור עשיר בוול סטריט. הוא גם הופיע בסדרה "המפענחת" ובסרט "ארגו".

הוא כיכב בסרט העלילתי "Funny Story" משנת 2018, שנכתב וביים מייקל ג'יי גלאגר, בו כיכב יחד עם אמילי בט ריקרדס. הסרט הוקרן בבכורה בפסטיבל הסרטים סלמדאנס 2018 ביוטה, גלייב זכה בפרס השחקן הטוב ביותר בפסטיבל ברקנרידג' לקולנוע לשנת 2018.

## חיים אישיים
נשוי לשחקנית אניטה ברון  ואב לשתי בנות, מדליין ורוקסן; הם מתגוררים בלוס אנג'לס. 

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת אוהיו
קטגוריה:אמריקאים שנולדו ב-1963
ברטה הנדל

**ברטה הנדל** (בהונגרית: **Handel Berta**; אויפשט, 30 בספטמבר 1869 – בודפשט, 1 באוגוסט 1927) הייתה זמרת אופרה (מצו סופרן) יהודייה-הונגרייה. היא הייתה "מאסטרו השירה והמשחק" של בית האופרה של בודפשט.

## ביוגרפיה
ברטה הנדל נולד במשפחה יהודית כבתם של הסיטונאי קלמן הנדל ושל אמה זילברמן. בסיום לימודיה באקדמיה למוזיקה ע"ש פרנץ ליסט בבודפשט היא המשיכה להכשיר עצמה כזמרת אופרה בהדרכת ניקלאס-קמפנר ומורים נוספים. הנדל הופיעה לראשונה על הבמה כאורחת בתיאטרון העירוני של לייפציג ביולי 1890, שם חתמה חוזה לאחר מכן. ב-17 באוקטובר 1891 הופיעה בהונגריה באופרה של גונו פאוסט בתפקיד מרגרט, שהיה תפקידה הגדול הראשון. מאז 1892 היא הייתה הזמרת של בית האופרה המלכותי ההונגרי, שם זכתה תמיד להערכת גדולה כזמרת המצו-סופרן עם הקול החזק והיפה שלה ומשחקה הסלקטיבי והמוקפד. היא הופיעה גם כזמרת אורחת בבתי אופרה של וינה, ברלין, פרנקפורט המבורג. בנובמבר 1912 מונתה ל"מאסטרו השירה והמשחק" של בית האופרה ובספטמבר 1916 נבחרה לחברת כבוד של המוסד ליום השנה ה-25 של הופעותיה במוסד. לאחר פרישתה מהבמה היא לא ניתקה את הקשר מהאמנות, אלא לימדה את הדור הצעיר לקראת קריירה של זמר/ת.

ברטה הנדל הובאה למנוחות בבית הקברות היהודי ברחוב קוזמה בבודפשט.

## משפחתה
ב-28 ביוני 1893 הוא התחתנה עם מבקר המוזיקה בלה דיאושי בבודפשט.

בתם הייתה זמרת האופרה אדית דיאושי.

## תפקידיה העיקריים
* בטהובן: פידליו - תפקיד ראשי
* ביזה: כרמן - מיקאלה
* גולדמרק: מלכת שבא - תפקיד ראשי
* שארל גונו: פאוסט - מרגרט
* אנגלברט הומפרדינק: בנזל וגרטל - הנזל
* ז'יל מאסנה: הנערה מנווארה - אניטה
* מאיירבר: ההוגנוטים - ולנטיין
* מאיירבר: הנביא - ברטה
* מאיירבר: האפריקאית - סליקה
* מאיירבר: רוברט השטן - אליס
* ורדי: אאידה - אמנריס
* וגנר: הוולקירה - ברונהילדה
* וגנר: דמדומי האלים - ברונהילדה
* וגנר: לוהנגרין - אורטרוד
* וגנר: טנהויזר - אליזבת
* ובר: הקלע החופשי - אגתה

## לקריאה נוספת
* Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש. 1967)
* Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 (לקסיקון הונגרי לאמנות הבמה)
* Magyar színművészeti lexikon: A magyar színjátszás és drámairodalom enciklopédiája. Szerk. Schöpflin Aladár. I. kötet (Aágh Endre – Faust). Budapest: Az Országos Színészegyesület és Nyugdíjintézete. [1929]. 350. o. (לקסיקון משחק הבמה ההונגרי: האנציקלופדיה של ספרות הדרמה ההונגרית. עורך אלדאר שופפלין. כרך א' (Endre Aágh - Faust). בודפשט: איגוד השחקנים הלאומי ומכון הפנסיה.(1929)
* לקסיקון יהודי הונגרי. 1929. עורך פטר אויווארי. ברטה הנדל

## קישורים חיצוניים
* ציור דמותה של ברטה הנדל שמוצג בבית האופרה של בודפשט
* גלוית דואר עם ציור דמותה

## הערות שוליים

קטגוריה:יהודיות הונגריות
קטגוריה:זמרות אופרה יהודיות הונגריות
קטגוריה:בודפשט: אישים
קטגוריה:יהדות בודפשט
קטגוריה:בוגרות האקדמיה למוזיקה ע"ש פרנץ ליסט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:ילידות 1869
קטגוריה:הונגרים שנולדו ב-1869
קטגוריה:נפטרות ב-1927
קטגוריה:נפטרים ב-1927
פארק המים אטרקציה

**פארק המים אטרקציה** היה פארק מים שהוקם ב-1989 ונסגר ב-2002 בחוף קליה בקצה הצפוני של ים המלח (31.76363N, 35.50168E) כ-5 קילומטרים דרומית לבית הערבה, וכ-4 קילומטרים צפונית לקיבוץ קליה. הקמת פארק המים היה פרויקט משותף של שלושה מקיבוצי האזור - קליה, אלמוג ובית הערבה. עלות הקמת הפארק הסתכמה בכ-20 מיליון שקלים. הפארק היה במיקום הנמוך ביותר בעולם.

הפארק הוקם כיוזמה של הקיבוצים במועצה אזורית מגילות על שטח של כ-300 דונם. בתחילת דרכו ביקרו בפארק מאות אלפי מבקרים מדי שנה, בעיקר מירושלים, אך גם היה פופולרי בקרב פלסטינים מיהודה ושומרון ובקעת הירדן. לאחר פריצת האינתיפאדה השנייה ב-2000 החלה ירידה חדה בכמות המבקרים, עד שהנהלת המקום החליטה לסגור אותו בשנת 2002 מפאת חוסר כדאיות כלכלית. בחודשים הראשונים לסגירה ניסו עובדי המקום להפעיל את המקום בעצמם, אך התוכנית לא יצאה לפועל ומאז פארק המים לא נפתח מחדש.

במקום היו כשבע מגלשות מים וארבע בריכות שחיה.

המקום פופולרי לצילומים, בין היתר בפארק הנטוש צולמה עטיפת האלבום "תרגיל בהתעוררות" של שלומי שבן. בשנת 1990 צולם בפארק המים הפרק במערות קומראן, מסדרת הטלוויזיה הופה היי.

## קישורים חיצוניים
* 
* 

קטגוריה:פארקי מים בישראל
קטגוריה:מועצה אזורית מגילות ים המלח
הגביע הפולני

**הגביע הפולני בכדורגל** (בפולנית: **''Puchar Polski w piłce nożnej**;* ב[[אנגלית]]: *'The Polish Cup**) הוא מפעל [[כדורגל]] [[פולין|פולני]] ב[[שיטת גביע]] שנוסד בשנת [[1950]], והוא המפעל השני בחשיבותו בכדורגל הפולני, אחרי [[ליגת העל הפולנית]]. בשל השתתפות המונית של קבוצות, הטורניר נקרא לעיתים קרובות "הגביע של אלף הקבוצות" (בפולנית: ''Puchar Tysiąca Drużyn'').

המהדורה הראשונה של הגביע הפולני התקיימה ב-[[1926]], אך היא נזנחה במהירות. בסוף [[שנות ה-30 של המאה ה-20]] התארגן גביע הכדורגל של [[נשיא פולין]], בו הופיעו קבוצות של המחוזות האזוריים של התאחדות הכדורגל הפולנית.

התחרות למעשה פתוחה לכל מועדון הרשום תחת [[התאחדות הכדורגל הפולנית]], ללא קשר להאם הוא מתחרה בליגה כלשהי במערכת הליגות הלאומית. גם קבוצות מילואים וותיקים זכאיות להשתתף, כאשר קבוצות מילואים הגיעו לגמר פעמיים (וזכתה בו פעם אחת). הגביע נחשב לחשוב, בכיר ופופולרי במיוחד בקרב קבוצות ברמה נמוכה יותר בפולין, מכיוון שהוא נותן להם הזדמנות לשחק עם קבוצות מוכרות יותר. בחלק מהמקרים, הקבוצות הנחותות אף הגיעו לגמר, כאשר הדוגמה המפורסמת ביותר הייתה [[צ'ארני ז'אגאן]], קבוצה מהליגה השלישית בפולין, שהגיעה לגמר 1964/1965, אך בסופו של דבר הפסידה ל[[גורניק זאבז'ה|גורניק זבז'ה]].

מועדוני הליגה הנמוכה צריכים להיכנס לסיבובי מוקדמות אזוריים והמנצחים בהם מצטרפים לקבוצות מהליגה הראשונה והשנייה בהמשך התחרות. המוקדמות האזוריות משוחקות בעונה הקודמת, כך שמהדורה אחת של הגביע הפולני למועדונים בדירוג נמוך יותר יכולה להימשך למעשה שתי עונות (אם תאורטית קבוצה מליגה הכי נמוכה הגיעה עד לגמר). כל הגרלה נקבעת על ידי משחק בודד הנערך באצטדיון הביתי של הקבוצה מהליגה הנמוכה. הגמר בעבר היה משחק בודד, אבל בעונות 2002–2006 הוא נערך בשני משחקים. מאז 2007 הגביע חזר לגמר של משחק בודד באצטדיון נייטרלי.

== זוכות בגביע לפי עונות ==

* קבוצה המסומנת ב**כתב מודגש''' זכתה בליגת העל הפולנית באותה העונה והשלימה דאבל עונתי מקומי.

## זכיות לפי מועדון

## קישורים חיצוניים
* 

## הערות שוליים

פולין
קטגוריה:תחרויות כדורגל בפולין
פיגוע הירי בעפולה (נובמבר 2001)

**פיגוע הירי בעפולה** היה פיגוע ירי שהתרחש בבוקר 27 בנובמבר 2001, בו שני מחבלים ירו אל עבר תחנת אוטובוס בעפולה ליד התחנה המרכזית בעיר. בפיגוע נרצחו שני ישראלים, ונפצעו כ-50 אנשים.

## הפיגוע
בשעה 11:30 הגיעו שני מחבלים של הפת"ח והג'יהאד האסלאמי הפלסטיני במכונית סובארו לבנה לתחנת האוטובוס שליד התחנה המרכזית בעפולה, החלו לירות לכל עבר תוך שהם מתקדמים לכיוון השוק, ופגעו ב-19 איש, שניים מהם נרצחו ומבין הפצועים ארבעה נפצעו אנוש. הירי נמשך עד להריגת המחבלים בידי שוטרים וחיילים שהיו במקום. הנרצחים בפיגוע הם , תושבת עפולה אם לשניים, ו, תושב רמת צבי.

## ראו גם
* פיגוע מכונית התופת בעפולה

## קישורים חיצוניים
* 
* 

קטגוריה:עפולה: פיגועים
עפולה
עפולה
עונת 2022/2023 בפרמייר ליג

**עונת 2022/2023 בפרמייר ליג** הייתה העונה ה-31 בפרמייר ליג, והעונה ה-124 של הכדורגל האנגלי בסך הכל. העונה החלה ב-5 באוגוסט 2022 והסתיימה ב-28 במאי 2023.

החל מעונה זו, מועדונים יכולים לבצע חמישה ולא שלושה חילופים בשלוש הזדמנויות בזמן המשחק ובמחצית בהתאם לשאר שש הליגות הבכירות באירופה.

במהלך העונה הליגה יצאה לפגרה בין ה-13 בנובמבר ל-26 בדצמבר 2022 לטובת מונדיאל 2022 שנערך בקטר.

מנצ'סטר סיטי זכתה באליפות התשיעית בתולדותיה והשלישית ברציפות.

בסיום העונה ירדו לסטר סיטי, לידס יונייטד וסאות'המפטון לליגה השנייה, ובמקומן עלו ברנלי, שפילד יונייטד ולוטון טאון.

## קבוצות
20 קבוצות השתתפו בפרמייר ליג, 17 מתוכן המשיכו בליגה מהעונה הקודמת, ו-3 קבוצות נוספות העפילו מהפוטבול ליג צ'מפיונשיפ: פולהאם, בורנמות' ונוטינגהאם פורסט שחזרו לליגה הבכירה לאחר היעדרות של שנה, שנתיים, ו-23 שנים בהתאמה. פולהאם ובורנמות' העפילו ישירות לאחר שסיימו במקומות הראשון והשני בהתאמה, ונוטינגאהם העפילה מהמקום הרביעי הודות לניצחון על האדרספילד טאון בגמר פלייאוף העלייה. הן החליפו את ברנלי (שירדה לאחר 6 עונות רצופות בפרמייר ליג), ווטפורד ונוריץ' סיטי (שתיהן לאחר עונה אחת בלבד).

### אצטדיונים

### צוות ונותני חסות

## שינויי מאמנים

## טבלת הליגה

## כדורגלנים מצטיינים
ארלינג האלנד () ממנצ'סטר סיטי כבש 36 שערים וזכה בתואר מלך השערים.

ארלינג האלנד () ממנצ'סטר סיטי זכה בפרס שחקן העונה בפרמייר ליג של התאחדות הכדורגל האנגלית, בפרס כדורגלן השנה בליגה האנגלית של התאחדות עיתונאי הכדורגל האנגלית ובפרס כדורגלן השנה שהוענק על ידי התאחדות שחקני הכדורגל.

דויד דה חאה () ממנצ'סטר יונייטד זכה ב"פרס כפפת הזהב" לשוער הטוב של העונה. 

## סטטיסטיקה
### שערים
[ממוזער|[ארלינג האלנד ממנצ'סטר סיטי, מלך השערים עם 36 כיבושים (שיא פרמייר ליג)]]

### בישולים
[ממוזער|[קווין דה בראונה ממנצ'סטר סיטי, מלך הבישולים עם 16 בישולים]]

### שערים נקיים

## פרסים
### פרסים חודשיים

## קישורים חיצוניים

* נתונים מפורטים מאתר bdfutbol
* נתונים מפורטים מאתר transfermarkt
* נתונים מאתר worldfootball
* תיאור מפורט של המשחקים

## הערות שוליים

קטגוריה:עונות בפרמייר ליג
קטגוריה:תחרויות כדורגל ב-2022
קטגוריה:תחרויות כדורגל ב-2023
קטגוריה:2022 בממלכה המאוחדת
קטגוריה:2023 בממלכה המאוחדת
מטה וידמר

**מֶטָה וִידְמר** (סלובנית: Meta Vidmar; 15 במאי 1899, לובליאנה – 1 בנובמבר 1975, לובליאנה) הייתה הרקדנית המודרנית הסלובנית הראשונה. היא הקימה את בית הספר למחול של מרי ויגמן בלובליאנה בשנת 1930, שהיה בית הספר הראשון למחול מודרני בסלובניה.

## ביוגרפיה
מטה וידמר נולדה בשם מֶתוֹדָה וידמר, והייתה אחותם של מבקר הספרות והפוליטיקאי יוסיפ וידמר, אמן השחמט מילן וידמר, מאמן נבחרת יוגוסלביה בהתעמלות לאולימפיאדת לונדון ב-1948 סטאנֶה וידמר, והמו"ל קיריל וידמר (אח תאום למֶטה).

בשנת 1927 סיימה מטה את בית הספר למחול בדרזדן שהקימה וניהלה מרי ויגמן, שאיתה בילתה שבע שנים, ושהעניקה למֶטה רישיון לפתוח בית ספר למחול על שמה בסלובניה.

בית הספר שלה בלובליאנה הכשיר את הרקדנים והמורים הסלובנים הראשונים למחול מודרני, ובהם מרתה פאולין, ז'יווה קרייגר ומריה פוגלניק, ואלו הכשירו מחזורים של רקדנים מודרניים בסלובניה לאחר מלחמת העולם השנייה.

## מקורות
* 2012 Zajc, Jasmina. *Razvoj sodobnega plesa v Sloveniji*. MA thesis, Littoral University, Koper
* 2011 Knez, Jasna. ''V spomin: Živa Kraigher plesalka''. Priloga Primorskih novic, Koper, 6.6.
* 2010 Upornice na prepihu zgodovine, Delo, 10 February, Ljubljana
* 2009 Rupnik, Urša. *Izrazni ples - izginjajoča veja slovenskega sodobnega umetniškega plesa?*, BA thesis, Faculty of Social Sciences, University of Ljubljana, Ljubljana
* 2009 Sodobni ples na Slovenskem, *Intakt Dance Studio, established in 1987* website, Ljubljana
* 2003 Uršula Teržan. *Sodobni ples v Sloveniji*, Knjižnica Mestnega gledališča ljubljanskega, Ljubljana
* 1975 Marija Vogelnik. *Sodobni ples na Slovenskem*, Knjižnica Kinetikon I., Ljubljana
* 1952 Programski letak Javne produkcije Plesne šole Mete Vidmarjeve, Drama SNG Ljubljana, 4.7.
* 1936 Valens Vodušek. Plesna šola Mete Vidmarjeve, *Slovenski dom, 2.7*, Ljubljana

## ראו גם
* מחול אקספרסיוניסטי
* מרי ויגמן

## הערות שוליים

קטגוריה:רקדניות
קטגוריה:רקדנים
קטגוריה:ילידות 1899
קטגוריה:ילידי 1899
קטגוריה:סלובנים שנפטרו במאה ה-20
קטגוריה:נפטרות ב-1975
קטגוריה:יוגוסלבים שנפטרו ב-1975
קורניצ'לו

ממוזער|200px| קורניצ'לו אדום
שמאל|ממוזער|200px|קורניצלו כסוף.
**קורניצלו** (באיטלקית cornicello מבוטא: [korniˈtʃɛllo]) או **קורנו פורצ'ונה** (corno portafortuna, מילולית "קרן מביאה מזל" באיטלקית) הוא קמע איטלקי הנענד כדי להגן מפני עין הרע. באופן היסטורי השתמשו בו כדי לעודד פריון וכוח גברי. בנפוליטנית קוראים לקמע curniciello. הקמע מכונה לפעמים גם **הקרן האיטלקית**.

הקורניצ'לו נענד לרוב על ידי גברים איטלקים באזור קמפניה, כמו גם לאציו, אפוליה, בזיליקטה, ובמידה פחותה יותר בסיציליה ובקלבריה. ניתן למצוא אותו גם בקרב צאצאים של מהגרים איטלקים.

## תנועת ידיים
ייתכן ותנועת יד הנהוגה באיטליה כנגד עין הרע המכונה 'המאנו קורנוטה'' או "יד קרניים" קשורה לקורנו. מחווה זו מבוצעת כשהיד מפולסת או מופנית כלפי מטה, או לפחות מעט כלפי מטה, בדרך כלל בתנועת סיבוב או תנודה.

## קישורים חיצוניים

## הערות שוליים

קטגוריה:קמעות
קטגוריה:קרניים
ג'יי. ג'י. קווינטל

**ג'יימס גרלנד "ג'יי. ג'י." קווינטל** (באנגלית: **James Garland "J. G." Quintel**; נולד ב-13 בספטמבר 1982) הוא אנימטור, שחקן קול, מפיק, במאי ותסריטאי אמריקאי. ידוע בעיקר כיוצר של הסדרת טלוויזיה המונפשת רגולר שואו (2010–2017) ששודרה בערוץ Cartoon Network, שבה העניק את קולו לדמויותיהם של מרדכי ורוח הכִּיף, וכיוצר של הסדרת טלוויזיה המונפשת מספיק טוב (2020–2022) שמשודרת ב-HBO Max, שבה הוא העניק את קולו לדמותו של ג'ושוע "ג'וש" סינגלטון.

[שמאל|ממוזער|2660px|דמותו של '''ג'ושוע "ג'וש" סינגלטון''' מהסדרה "[מספיק טוב (סדרת טלוויזיה)|מספיק טוב" בעודו מחופש כ**מרדכי** מהסדרה רגולר שואו - קווינטל העניק את קולו לשתי הדמויות]]

## ביוגרפיה
קווינטל נולד בעיר **הנפורד** (Hanford) הממוקמת במדינת קליפורניה שבארצות הברית ב-1982. הוא בנם של טרי וג'יימס אלן קווינטל. סבו מצד אביו היה יליד הוואי וסבתו מצד אביו הייתה מהגרת פורטוגזית מהאיים האזוריים. יש לו אח צעיר בשם פייטון.

בצעירותו החל לצייר, צפה באדיקות בסדרה המונפשת משפחת סימפסון והתגבש בו הרצון לעסוק בתחום האנימציה באופן מקצועי.

בהיותו בבית ספר תיכון, קיבל מאביו מצלמת וידאו שהשתמש בה ליצור סרטונים של דמויות נייר שהכין ונודע לו, דרך מודעה שנתלתה בכיתת שירה שהשתתף בה, על קורס קיץ שדרכו למד כיצד ליצור סצנות אנימציה תוך התנסות בציוד שלא היה מוכר לו.

לאחר שסיים תיכון בשנת 2000, ניסה, תחילה ללא הצלחה, להתקבל לאוניברסיטה לאמנות במדינת קליפורניה (California Institute of the Arts) ולאחר מכן למד בשני מוסדות קולג' קהילתי במדינה: "מכללת הסקויה" (College of the Sequoias) ו"מכללת הקניונים" (College of the Canyons).

במהלך לימודיו בקולג' נדרש בכל שנה להפיק סרט והדבר הוביל ליצירת סרט קצר - שחלק מדמויותיו שולבו בהמשך בסדרה "רגולר שואו" - שבו אופן התבטאות הדמויות היא בהשראת צורת הדיבור שלו ושל חבריו לספסל הלימודים באותה העת.

במהלך לימודיו באוניברסיטה, קווינטל יצר את הסרטון המונפש "האיש התמים מלולילאנד" (The Naive Man from Lolliland), הגישו לפסטיבל אנימציה ניקטונס (Nicktoons Film Festival), ושם נבחר על ידי הצופים כאחד מעשרת הסרטונים הטובים, כשבנוסף הסרטון העניק לו זכיות בפרס בחירת המפיקים ופרס האנימטור לסטודנטים.

בדצמבר 2005, סיים את לימודיו באוניברסיטה עם תואר ראשון באומנות.

בסמיכות לסיום לימודיו, קווינטל הועסק כאמן סטוריבורד בהפקת הסדרה המונפשת  של ערוץ Cartoon Network.

בשנת 2007, הגיש את סרטו הקצר "2 בבוקר בלילה" (in the AM PM 2) לאירוע "פסטיבל האנימציה המגניב והמעוות של ספייק ומייק" (Spike & Mike's Sick and Twisted Festival of Animation), שכלל דמויות שבהמשך שילב אותן בסדרה "רגולר שואו".

בשנת 2008, קווינטל הכין מצגת שהמחישה את הרעיון שלו לסדרה מונפשת חדשה, "רגולר שואו", עבור פרויקט של ערוץ Cartoon Network שנקרא Cartoonstitute שתכליתו הייתה לאפשר לאנימטורים להציג רעיונות. בשנת 2009, הערוץ הכריז שאישר את הפקת הסדרה החדשה, שהסתיימה אחרי שמונה עונות.

בשנת 2017, רשת TBS הכריזה שאישרה את הפקת תוכניתו המונפשת החדשה של קווינטל, "מספיק טוב", אך באוקטובר 2019 הוכרז שהסדרה תעלה לשידור ב-HBO Max.

## קריירה
### סרטים

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:אנימטורים אמריקאים
קטגוריה:מדבבים אמריקאים
קטגוריה:מפיקי טלוויזיה אמריקאים
קטגוריה:תסריטאי טלוויזיה אמריקאים
קטגוריה:אמריקאים שנולדו ב-1982
גייל בנסון

**גייל מארי לה-ג'וני בירד בנסון** (באנגלית: **Gayle Marie LaJaunie Bird Benson**; נולדה ב-26 בינואר 1947) היא אשת עסקים אמריקאית, המחזיקה בקבוצות הספורט ניו אורלינס סיינטס מה-NFL וניו אורלינס פליקנס מה-NBA.

## ביוגרפיה
בנסון נולדה וגדלה בניו אורלינס, והחלה את הקריירה שלה בתפקידי קבלה ומזכירות תוך כדי עיסוק בעיצוב פנים.

ב-8 באפריל 1967 נישאה לנאס סולומנה, והשניים התגרשו ב-1972. ב-1977 נישאה לתומס בירד, והחלה לעסוק יחד איתו בשיפוץ וחידוש נכסים ועסקים. לאחר גירושיהם ב-1987, המשיכה לעסוק בעיצוב פנים והקימה את חברת "Gayle Bird Interiors".

ב-2004 נישאה לטום בנסון. לאחר מותו, בשנת 2018, הפכה לבעלים של קבוצות הספורט ניו אורלינס סיינטס מה-NFL וניו אורלינס פליקנס מה-NBA. בדצמבר 2014 הודיע לבתו ולנכדיו על כוונתו לנשל אותם מהירושה, ואלו בתגובה הגישו תביעות משפטיות המערערות על החלטתו לבחור בגייל כיורשת שלו, והטילו ספק בכשירותו הנפשית, אך התביעות כשלו.

בשנת 2016, רודני הנרי, עוזרו האישי לשעבר של טום בנסון, הגיש תביעה שהאשימה את ניו אורלינס סיינטס וגייל בנסון בגזענות ובהפרות של חוקי העבודה הפדרליים. בתביעה נטען כי גייל בנסון התייחסה אליו בחוסר כבוד בגלל גזעו. בורר ה-NFL פסק לטובת הנרי ונגד הקבוצה בתלונת העבודה, ופסק לו גמול שעות נוספות, תשלום חוזי בגין פיטוריו ושכר טרחת עורך דין; עם זאת, אותו בורר פסק נגד הנרי בטענות לגזענות.

ביולי 2017 רכשה עם בעלה את גרעין השליטה בחברת ומבשלת הבירה פאובורג .

## קישורים חיצוניים

## הערות שוליים

קטגוריה:בעלי קבוצות כדורסל ב-NBA
קטגוריה:מיליארדריות אמריקאיות
קטגוריה:נדבניות אמריקאיות
קטגוריה:מיליארדרים אמריקאים
קטגוריה:נדבנים אמריקאים
קטגוריה:אנשי עסקים אמריקאים
קטגוריה:נשות עסקים אמריקאיות
קטגוריה:ניו אורלינס סיינטס
קטגוריה:ניו אורלינס פליקנס
קטגוריה:אמריקאיות שנולדו ב-1947
קטגוריה:אמריקאים שנולדו ב-1947
רון עומר

**רון עומר** (נולד ב-1973) הוא עורך קולנוע ויוצר ישראלי.

## ביוגרפיה
עומר הוא בנם של הסופרת דבורה עומר ושמואל עומר, שהיה מנכ"ל תיאטרון הבימה. עומר גדל בכפר מעש.

בנעוריו, עבד כדוגמן והצטלם לפרסומות לקולנוע, לטלוויזיה ולמודעות בעיתונות. 

ב-1992, שיחק בסרט "נערי החוף".

לאחר שירותו הצבאי למד משחק בבית צבי. לאחר סיום לימודי המשחק בבית צבי, עבר להתגורר בניו יורק, חי שם במשך שנתיים ועבד כסאונדמן בקולנוע וטלוויזיה. במהלך שנותיו בניו יורק, למד עריכת סרטים ב-NYU. בשנת 1998 חזר לארץ והשתלב בתעשיית הפרסומות הישראלית, כעורך.

ב-1996 הופיע בתפקיד אורח בסדרה "עניין של זמן" ושיחק בסרט "צעירים לנצח".

בשנת 2003 החל לערוך סרטים עלילתיים, דוקומנטריים וסדרות טלוויזיה.

הסרט הקצר "גשם בעיניים", שביים וערך עומר אודות אימו, הוצג בפסטיבל "דוקאביב" וזכה בפרס אופיר לסרט התיעודי הקצר הטוב ביותר לשנת 2020. הסרט מספר את סיפור חייה ויצירתה של דבורה עומר, סוקר את ילדותה של דבורה ותעלומת מות אימה, נטישת אביה שהתנדב לבריגדה, והגילוי המאוחר של האמת.

עומר זכה גם בפרס אופיר לשנת 2013, על עריכת הסרט "בית לחם". כמו כן, היה חבר בצוות העורכים של סדרת הטלוויזיה "אייכמן, ההקלטות האבודות", אשר זכתה בפרס האקדמיה הישראלית לטלוויזיה לשנת 2022 על העריכה.

עומר ערך את הסרט התיעודי "חיילות של אף אחד" משנת 2024, אשר גולל את סיפורן של שלוש תצפיתניות צה"ל שנרצחו במתקפת חמאס על מוצב נחל עוז ב-7 באוקטובר 2023.

## חיים אישיים
עומר נשוי ללירון, מפיקת פרסומות, ואב לשלושה ילדים.

## פרסים והוקרה
* זוכה פרס האקדמיה לקולנוע על העריכה הטובה ביותר על המיני סדרה "מישהו לרוץ איתו"
* זוכה פרס האקדמיה לקולנוע על העריכה הטובה ביותר על הסרט "בית לחם"
* זוכה בפרס סרט הביכורים פסטיבל דוקאביב, על הסרט "גשם בעיניים"
* זוכה פרס האקדמיה לקולנוע 2020 לסרט הדוקמנטרי הטוב ביותר "גשם בעיניים"

## סרטים
* המפתח
* סימה וקנין מכשפה
* השפנפנה הציונית הראשונה
* מישהו לרוץ איתו - נערך גם כמיני סדרה.
* זוהי סדום
* בית לחם
* בננות
* מיסטר גאגא
* Dead Women Walking
* גשם בעיניים
* Who's Gonna Love Me Now
* זרים מושלמים
* שיר ערש לעמק
* המספר העגול

## סדרות טלוויזיה
* בשורות טובות
* הכל דבש
* אבדות ומציאות
* תמרות עשן
* רד בנד (סדרה)
* תמיד אותו חלום
* אבודים באפריקה
* היהודים באים
* חגיגה לעיניים – סיפורו של הקולנוע הישראלי
* הדוקומנטריסטים
* ואז הגיע ילד - יוצר ועורך
* מצולמים - עונה 2
* מנאייכ

## קישורים חיצוניים

* טריילר גשם בעיניים באתר יוטיוב.
* 'גשם בעיניים' – שיחה עם רון עומר - פסטיבל דוקוטקסט 06 ביוטיוב.

## הערות שוליים

קטגוריה:תסריטאים ישראלים
קטגוריה:שחקנים ישראלים
קטגוריה:בוגרי בית צבי
קטגוריה:במאים ישראלים
קטגוריה:כפר מעש: אישים
קטגוריה:זוכי פרס אופיר: עורכים
קטגוריה:זוכי פרס האקדמיה לטלוויזיה
קטגוריה:ישראלים שנולדו ב-1973
אהבה ממבט ראשון (סרט)

**אהבה ממבט ראשון** (באנגלית: **Love at First Sight**) הוא סרט אמריקאי משנת 2023 מסוגת דרמה רומנטית מהבמאית ונסה קסוויל והתסריטאית קייטי לאבג'וי, המבוסס על הרומן *"*ההסתברות הסטטיסטית לאהבה ממבט ראשון" *("The Statistical Probability of Love at First Sight")* שנכתב ב-2011 מאת הסופרת האמריקאית, ג'ניפר אי. סמית'.

בסרט מככבים היילי לו ריצ'רדסון, בן הארדי, רוב דלייני, סאלי פיליפס, ג'מילה ג'מיל ודקסטר פלטשר.

## שחקנים ודמויות
* היילי לו ריצ'רדסון – האדלי סאליבן
* בן הארדי – אוליבר
* רוב דלייני - אנדרו סאליבן, אביה של האדלי
* קטרינה נאייר - שרלוט
* ג'מילה ג'מיל – הקריינית
* דייוויד רובין – ד"ר דויל
* טום טיילור – לות'ר ג'ונס
* דקסטר פלטשר – ואל ג'ונס
* סאלי פיליפס –  טסה ג'ונס
* ג'סיקה רנסום – השושבינה ברטי

## הפקה
בנובמבר 2020 לוהקה היילי לו ריצ'רדסון לצוות השחקנים של הסרט, כאשר ונסה קסוויל תביים מתסריט של קייטי לאבג'וי, המבוסס על הרומן באותו שם מאת ג'ניפר אי סמית', כאשר ריצ'רדסון אמורה לשמש גם כמפיקה בפועל. בינואר 2021, בן הארדי, דקסטר פלטשר, רוב דילייני, סאלי פיליפס וג'מילה ג'מיל לוהקו לתפקידים בסרט, והצילום הראשי החל באותו חודש.

## הפצה
באפריל 2022, נטפליקס קנתה את הזכויות להפצתו של הסרט.

## קישורים חיצוניים

## הערות שוליים

קטגוריה:סרטים אמריקאיים משנת 2023
קטגוריה:סרטי דרמה אמריקאיים
קטגוריה:סרטים באנגלית
קטגוריה:סרטי דרמה רומנטית
קטגוריה:נטפליקס: סרטים
קטגוריה:סרטים אמריקאיים מבוססי ספרים
קטגוריה:סרטים המבוססים על רומנים אמריקאים
מורין

קטגוריה:שמות משפחה
קטגוריה:שמות פרטיים
קטגוריה:שמות משפחה צרפתיים
P4

**P4** היא שפת תכנות ייעודית לשליטה באופן העיבוד והעברה של חבילות נתונים בהתקני רשת, כגון, נתבים, מתגים והתקני רשת הניתנים לתכנות. השפה מכילה מרכיבים מיטביים, כגון פקודות וטיפוסים, המאפשרים שליטה בתעבורה בהתקני רשת. השפה מופצת כקוד פתוח תחת רישיון מתירני ומתוחזקת על ידי ארגון ללא מטרות רווח הנקרא "הקונסורציום של שפת P4" הפועל בחסות "הקרן לרשת פתוחה" ().

## היסטוריה
באופן מסורתי התקני רשת מכילים רכיב סיליקון ייעודי (ASIC) המבצע את עיבור והעברת חבילות הנתונים. הרכיב מתוכנן מראש לעבוד על פי פרוטוקולי תקשורת מסוימים, ותומך בתכונות מסוימות. שינוי או הוספת תכונה מצריכה לעיתים גרסה חדשה של הרכיב או גרסת קושחה חדשה, והדבר תלוי בנכונותם של יצרני הרכבים לעשות זאת. הזמן הנדרש להוספת התכונה או שינויה הוא ארוך, ובמקרים רבים השינוי יתאפשר רק בדור הבא של המוצר ולא ניתן יהיה להוסיף את התכונה להתקני רשת שנמצאים כבר בשימוש ברשת, ויהיה צורך להחליפם.

במחצית השנייה של העשור הראשון של המאה ה-21 התפתח הרעיון של Software Defined Networking (SDN). בכדי לאפשר לבקר SDN לשלוט באופן העיבור והעברה של חבילות הנתונים בהתקני הרשת, הנתונים ברשת SDN, פותח פרוטוקול התקשורת OpenFlow. בגלל אופן הפעולה של התקני הרשת, OpenFlow כולל התייחסות ישירה לפרוטוקולי התקשורת הנתמכים ברכיבי ה-ASIC בהתקני הרשת. כאשר פותח פרוטוקול חדש הנתמך בהתקני הרשת ישנו צורך לעדכן את הפרוטוקול OpenFlow כדי שיכל לתמוך בו. בשנת 2013 פורסם מאמר המציע מודל חדש עבור רכבי מיתוג ברש SDN.

בשנת 2014 פורסם המאמר Programming Protocols-independent Packet Processors המאמר מציג את פרוטוקול P4 וכן ארכיטקטורה תואמת לרכבי המיתוג שכונתה PISA. השם P4 נגזר מכך שראשי התיבות של שם המאמר הוא 4 מופעים של האות P.

בשנת 2017 פורסמה P416 שהחליפה את הגרסה הראשונית של P4 שנקראה P414.

## קישורים חיצוניים
* 
* אתר הרשמי של p4
* אתר האינטרנט של ONF

## הערות שוליים

קטגוריה:שפות C
ג'ניס מקנייר

**ג'ניס סובר מקנייר** (באנגלית: **Janice Suber McNair**; נולדה ב-30 בספטמבר 1936) היא אשת עסקים אמריקאית ובעליה של קבוצת ה-NFL יוסטון טקסאנס.

נכון למאי 2022 הונה נאמד ב-4.2 מיליארד דולר, והיא האישה העשירה ביותר שמחזיקה קבוצת ספורט בארצות הברית.

## ביוגרפיה
מקנייר נולדה וגדלה במירטל ביץ' שבקרוליינה הדרומית, ולמדה בקולומביה קולג', מכללה פרטית לאמנויות ליברליות לנשים.

יחד עם בעלה, בוב מקנייר, הקימה חברות קוֹגֶנֶרַצְיָה, נדל"ן ופיננסים, שהשקיעו במניות ובביוטכנולוגיה.

בשנת 1999 הקימה, יחד עם בעלה, עם קבוצת הפוטבול יוסטון טקסאנס, שמשחקת בליגת ה-NFL.

לזוג יש שני בנים ושתי בנות. בעלה מת ממחלת הסרטן ב-23 בנובמבר 2018.

במהלך מגפת הקורונה בארצות הברית, תרמה מקנייר מיליון דולר לקרן "Houston Rent Relief" כדי לסייע לדיירי דירות ביוסטון העומדים בפני פינוי בשל המיתון הכלכלי שגררה המגפה.

## הערות שוליים

קטגוריה:בעלי קבוצות פוטבול
קטגוריה:מיליארדריות אמריקאיות
קטגוריה:מיליארדרים אמריקאים
קטגוריה:אנשי עסקים אמריקאים
קטגוריה:נשות עסקים אמריקאיות
קטגוריה:אמריקאיות שנולדו ב-1936
קטגוריה:אמריקאים שנולדו ב-1936
נונו טבארש

**נונו אלברטינו וארלה טבארש** (בפורטוגזית: **Nuno Albertino Varela Tavares**; נולד ב-27 בינואר 2000 בליסבון שבפורטוגל) הוא כדורגלן פורטוגזי המשחק בעמדת המגן השמאלי בלאציו מהסרייה א', ובנבחרת פורטוגל.

## קריירת מועדונים
### בנפיקה ליסבון
טבארש נולד בליסבון שבפורטוגל להורים מכף ורדה. הוא גדל במחלקות הנוער של קאסה פיה, ספורטינג ליסבון ובנפיקה ליסבון. ב-27 באוקטובר 2018 ערך את הופעת הבכורה שלו בקבוצת המילואים של בנפיקה ליסבון, במסגרת הליגה הפורטוגלית השנייה.

ב-4 באוגוסט 2019 ערך טבארש את הופעת הבכורה שלו בקבוצה הראשונה של המועדון, בניצחון 0–5 על ספורטינג ליסבון במסגרת הסופר קאפ הפורטוגלי. ב-10 באוגוסט ערך את הופעת הבכורה שלו בליגה, בניצחון 0–5 על פאסוס די פריירה במסגרת המחזור הראשון לעונת . במשחק זה הבקיע את שערו היחיד במדי הקבוצה, וכן בישל שני שערים.

בסך הכל ערך טבארש 41 הופעות רשמיות במדי הקבוצה.

### ארסנל
ב-10 ביולי 2021 חתם טבארש בארסנל מהפרמייר ליג. ב-13 באוגוסט הוא ערך את הופעת הבכורה שלו במועדון, כשהחליף את קאלום צ'יימברס בהפסד 0–2 לברנטפורד במסגרת מחזור הפתיחה של עונת 2021/2022 בפרמייר ליג. ב-23 באפריל 2022 הבקיע את שער הבכורה שלו במדי המועדון, בניצחון 3–1 על מנצ'סטר יונייטד במסגרת המחזור ה-34 בליגה.

#### השאלה למרסיי
ב-30 ביולי 2022 הושאל לאולימפיק מרסיי מהליגה הצרפתית. בהופעת הבכורה, ב-7 באוגוסט כבש שער בכורה בניצחון 4–1 על סטאד ריימס. בעונתו במרסיי שותף טבארש ב-31 משחקי ליגה בהם כבש 6 שערים, בנוסף שותף ב-6 משחקים בליגת האלופות וב-2 משחקי גביע. בסך הכל סיים את עונת ההשאלה שלו במרסיי עם 6 שערים ב-39 משחקים בכל המסגרות.

#### השאלה לנוטינגהאם פורסט
ב-1 בספטמבר 2023 הושאל לעונה אחת לנוטינגהאם פורסט, מהפרמייר ליג. כבר יום למחרת ערך טבארש את הופעת הבכורה שלו בקבוצה בניצחון 1–0 על צ'לסי. ואת העונה סיים עם 0 שערים ב-8 הופעות בליגה אליהם ו-4 הופעות בגביע.

#### השאלה ללאציו
ב-15 ביולי 2024 הושאל טבארש ללאציו מהסרייה א'.  ב-31 באוגוסט ערך טבארש את הופעת הבכורה שלו במועדון בתיקו 2–2 עם מילאן, ואף בישל את שני השערים של הקבוצה.

## קריירה בינלאומית
טבארש היה חלק מסגל נבחרת פורטוגל עד גיל 21. הוא זומן לסגל המורחב של נבחרת פורטוגל שכלל 55 שחקנים לקראת מונדיאל 2022, אך נופה מהסגל הסופי. לאחר פתיחת העונה הטובה שלו בלאציו. בנובמבר 2024 זומן טבארש כל ידי המאמן רוברטו מרטינס לסגל הנבחרת לקראת צמד משחקי ליגת האומות נגד פולין וקרואטיה.  וב-15 בנובמבר 2024 הוא ערך הופעת בכורה בנבחרת הבוגרת בניצחון 5–1 על פולין.

## תארים
;בנפיקה ליסבון
* הסופר קאפ הפורטוגלי (1): 2019/2020

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:ליסבון: כדורגלנים
קטגוריה:כדורגלני בנפיקה ליסבון
קטגוריה:כדורגלני ארסנל
קטגוריה:כדורגלני אולימפיק מרסיי
קטגוריה:כדורגלני נוטינגהאם פורסט
קטגוריה:כדורגלני לאציו
קטגוריה:פורטוגזים שנולדו ב-2000
Happy (שיר של מרינה אנד דה דיימונדס)

"**Happy**" (בעברית: "**שמחה**") הוא שיר של הזמרת-יוצרת הוולשית מרינה דיאמנדיס, שיצא תחת שם הבמה שלה לשעבר, מרינה אנד דה דיימונדס. השיר יצא לאור ב-12 בדצמבר 2014, כסינגל השני וכרצועה הפותחת מתוך אלבומה השלישי, *[[Froot]]*, במסגרת הקמפיין "Froot of the month" לקידום האלבום. הגרסה האקוסטית לשיר יצאה לאור ב-18 בדצמבר 2014.

## רקע והרכב
"Happy" נכתב על ידי דיאמנדיס, והוא בלדה העוסקת במאבק למציאת אושר. דיאמנדיס הסבירה כי היה קל עבורה לבחור ב-"Happy" כסינגל המוביל במקום שיר כמו "Froot", שייתכן שאנשים רבים לא אהבו, אך הרגישה כי זה עשוי להיות צפוי מדי. השיר יצא לאור בחצות עבור אלו שהזמינו מראש את האלבום.

## וידאו קליפ
גרסת האודיו הרשמית של השיר עלה ליוטיוב ב-12 בדצמבר. בגרסה זו מוצגת אנימציה של פירות המסתובבים באיטיות על פני רקע של חלל. הגרסה צברה למעלה מחצי מיליון צפיות ביממה הראשונה. נכון ל-12 במאי 2022, צבר האודיו למעלה מ-5.6 מיליון צפיות ביוטיוב.

ב-18 בדצמבר יצאה לאור הקליפ לגרסה האקוסטית של השיר. בקליפ לבושה דיאמנדיס לבושה בחלוק זהוב, ומבצעת יחד עם להקתה את הרצועה בחדר המואר באור כחול. את הקליפ ביים פול קאסלין, שביים את כל הקליפים האקוסטיים של האלבום.

## ביקורות והצלחה מסחרית
השיר זכה לשבחים וביקורות חיוביות על ידי מבקרי המוזיקה. בראדלי סטרן מ-*[[Idolator]]* כינה את הרצועה "בלדה עדינה וצורבת נפש" עם "מסר בסיסי של תקווה". מישל גסלני מ-*[[Consequence|Consequence of Sound]]* כתבה כי "השיר הוא בלדה חשופת עצמות שהפקתה בנויה מגרגורו העדין של הפסנתר. עם זאת, הפשטות שבו משמשת ככוחו הגדול ביותר ומאפשרת לזמרת לשדר שמחה וצהלה בתנאים שלה - באופן אינטימי."

על אף שהשיר לא יצא כסינגל, עם יציאתו הוא הגיע למקום הראשון ב-iTunes ב-9 מדינות, למקום השישי בארצות הברית, ולמקום העשירי בבריטניה.

## רשימת רצועות
*; הורדה דיגיטלית בארצות הברית

# "Happy" – 4:03

## היסטוריית הוצאות לאור

## קישורים חיצוניים

## הערות שוליים

קטגוריה:שירי מרינה דיאמנדיס
קטגוריה:שירים באנגלית
קטגוריה:שירים שנכתבו על ידי מרינה דיאמנדיס
קטגוריה:שירים על אושר
קטגוריה:בלדות משנות ה-2010
קטגוריה:בלדות פופ
קטגוריה:סינגלים בהוצאת אטלנטיק רקורדס
1341 פריימים מהמצלמה של מיכה בר-עם

**1341 פריימים מהמצלמה של מיכה בר-עם** הוא סרט קולנוע דוקומנטרי ישראלי של הבמאי רן טל, אשר יצא לאור בשנת 2022. לסרט הייתה פרמיירה עולמית בפסטיבל ברלין 2022 והוקרן במסגרת דוקאביב שם זכה בשלושה פרסים, כולל פרס הבימוי לרן טל, ופרסי העריכה וקרן כדר לסרט בהשראת תולדות המדינה והחברה הישראלית. הסרט הופק עבור ערוץ Yes דוקו ושודר בו בבכורה טלוויזיונית ביוני 2022.

## הפקה
הפקת הסרט נעשתה על ידי במאי הסרט, רן טל ושריג פקר. במסגרת ההפקה הם נפגשו עם בר-עם ואשתו. במשך שנה וחצי אפשר בר-עם לבמאי רן טל, כניסה חופשית לארכיון הצילומים שלו, שנמצא במרתף ביתו. טל בחר 1341 פריימים, והסרט מורכב אך ורק מחומרי הארכיון האלו.

הסרט יצא לאור ביוני 2022.

## עלילה
העלילה סובבת סביב חייו של מיכה בר-עם, צלם וחתן פרס ישראל לצילום, כצלם מלחמה ואמן צילום בכלל, תוך התמקדות ברגעים חשובים בהיסטוריה הישראלית.

## תגובות וביקורת

המבקרת נירית אנדרמן כתבה כי:

ומבקר הקולנוע שמוליק דובדבני כתב:

## קישורים חיצוניים
* 
* דף הסרט באתר דוקאביב 2022
* 
* 

## הערות שוליים

קטגוריה:סרטי רן טל
קטגוריה:סרטי 2022
קטגוריה:סרטים תיעודיים ישראליים
קטגוריה:סרטים ישראליים משנת 2022
קטגוריה:זוכי פרס הקולנוע הדוקומנטרי הישראלי
פרנק בראדלי

**פרנק מיטשל בראדלי** (באנגלית: **Frank Mitchell Bradley**) הוא קצין בדרגת אדמירל בצי ארצות הברית המשרת כמפקד פיקוד המבצעים המיוחדים.

## ביוגרפיה
בראדלי גדל בעיירה אלדוראדו שבטקסס, בן לאב ששירת בצי ארצות הברית במלחמת העולם השנייה. ב-1991 סיים תואר ראשון בפיזיקה באקדמיה הימית של ארצות הברית, במהלכם היה חבר בנבחרת ההתעמלות מכשירים של המוסד והתגייס לצי. הוא התנדב ליחידת אריות הים ונהיה ללוחם וקצין ביחידה. הוא שירת בצוות ארבע ובצוות כלי השיט 2. כמו כן שירת בקומנדו הימי האיטלקי במסגרת חילופי קצינים. ב-1999 התנדב לצוות 6 של אריות הים ומילא בו תפקידי פיקוד ומבצעים. לאחר פיגועי 11 בספטמבר היה מראשוני הלוחמים האמריקאים שנשלחו לאפגניסטן. כמו כן שירת באגף המבצעים של פיקוד המבצעים המיוחדים, עוזרו של יו"ר המטות המשולבים ג'וזף דנפורד, וסגן ראש תא הלוחמה בטרור באגף התכנון במטות המשולבים.

בשנים 2013 עד 2015 פיקד על צוות 6 של אריות הים. בשנים 2018 עד 2020, שימש כעוזר מפקד פיקוד המבצעים המיוחדים המשולבים. ביולי 2020 מונה למפקד המבצעים המיוחדים של פיקוד מרכז של ארצות הברית. באוגוסט 2022 מונה למפקד פיקוד המבצעים המיוחדים המשולבים. בספטמבר 2025 פיקד על מבצע פגיעה בספינה מוונצואלה בים הקריבי, שלטענת ארצות הברית שימשה מבריחי סמים. לאחר התקיפה הראשונית, הורה לפגוע בשני ניצולים שהצליחו לשרוד והם נהרגו. האירוע נמצא בחקירה לגבי הפרת דיני המלחמה.

באוקטובר 2025 מונה למפקד פיקוד המבצעים המיוחדים בדרגת אדמירל.

בראדלי בוגר תואר שני בפיזיקה מבית הספר של הצי ללימודים מתקדמים. הוא נשוי לקתרין ואב לארבעה.

## קישורים חיצוניים

* ביוגרפיה באתר פיקוד המבצעים המיוחדים

קטגוריה:אדמירלים בצי ארצות הברית
קטגוריה:מפקדי צוות 6 של אריות הים
קטגוריה:מעוטרי כוכב הארד
קטגוריה:אמריקאים מעוטרי אות לגיון ההצטיינות
קטגוריה:מפקדי פיקוד המבצעים המיוחדים המשולבים
קטגוריה:מפקדי פיקוד המבצעים המיוחדים